

Številka: 012-0005/2023

Datum: 12. 2. 2025

**Z A P I S N I K**

**9. seje Komisije za mandatna vprašanja, volitve in imenovanja Občine Mokronog-Trebelno, ki je bila v torek, 11. februarja 2025, z začetkom ob 16.00 uri, v sejni sobi Občine Mokronog-Trebelno, Pod Gradom 2, 8230 Mokronog.**

Prisotni:

* Snežka Bizjak – predsednica komisije;
* Robert Gregorčič in Tamara Vavtar Žibert – člana komisije;

Opravičeno odsotni:

* Franc Dragan

Ostali prisotni:

* mag. Franc Glušič, župan
* Mateja Vrabec, direktorica Občinske uprave
* Tina Bregant, višja svetovalka

Sejo je vodila predsednica komisije, Snežka Bizjak in ob 16.00 uri ugotovila sklepčnost, saj so bili prisotni trije (3) člani komisije.

Soglasno /3 ZA/ je bil sprejet naslednji

**DNEVNI RED:**

1. Pregled in potrditev zapisnika 8. seje Komisije za mandatna vprašanja, volitve in imenovanja z dne 18. 12. 2024;
2. Kadrovske zadeve:

* *Poročilo o izidu nadomestnih volitev za nadomestnega člana Občinskega sveta v 5. volilni enoti v občini Mokronog-Trebelno in potrditev mandata nadomestnemu članu;*
* *Imenovanje nadomestnega člana v Komisijo za mandatna vprašanja, volitve in imenovanja;*
* *Imenovanje nadomestnega člana v Komisijo za statut in poslovnik;*
* *Imenovanje nadomestnega člana v Odbor za okolje, prostor in infrastrukturo;*
* *Sklep o določitvi višine plače župana Občine Mokronog-Trebelno;*
* *Soglasje k imenovanju direktorice CIK Trebnje;*
* *Soglasje k imenovanju direktorice KPG Trebnje;*

1. Razno.

**K 1. točki:**

**Pregled in potrditev zapisnika 8. seje Komisije za mandatna vprašanja, volitve in imenovanja z dne 18. 12. 2024;**

Predsednica komisije Snežka Bizjak je podala v razpravo in potrditev zapisnik. Posebne razprave ni bilo.

Člani komisije so soglasno /3 ZA/ sprejeli naslednji

**SKLEP:**

**Potrdi se Zapisnik 8. seje Komisije za mandatna vprašanja, volitve in imenovanja z dne 18. 12. 2024.**

**K 2. točki:**

**Kadrovske zadeve:**

* ***Poročilo o izidu nadomestnih volitev za nadomestnega člana Občinskega sveta v 5. volilni enoti v občini Mokronog-Trebelno in potrditev mandata nadomestnemu članu;***

Predsednica komisije je povabila direktorico občinske uprave, da poda poročilo. Le- ta je povedala, da je Občinska volilna komisija dne 9. februarja 2025, izvedla nadomestne volitve za nadomestnega člana Občinskega sveta v 5. VE v Občini Mokronog-Trebelno. Po smrti ga. Ane Vene, Martinja vas pri Mokronogu 32, 8230 Mokronog, ki je bila članica Občinskega sveta, odborov in komisij Občine Mokronog-Trebelno, je bil skladno z zakonodajo, sprejet in objavljen Ugotovitveni sklep o prenehanju mandata, številka 040-0001/2023-22, z dne 14.11.2024. Iz poročila izhaja, da je v 5. VE imelo pravico glasovati 207 volivcev izmed dveh kandidatov. Volitev se je udeležilo 96 volivcev, kar predstavlja 46,38 % vseh upravičenih volivcev v 5. VE. Vse glasovnice so bile veljavne. Kandidat Josip Ekar je prejel 35 glasov oziroma 36,46 % vseh glasov, Mojca Zaplatar pa 61 glasov oziroma 63,54 % vseh glasov. Občinska volilna komisija Občine Mokronog-Trebelno je skladno s 85. členom Zakona o lokalnih volitvah ugotovila, da je izvoljena svetnica tako Mojca Zaplatar, ki je prejela največ glasov na nadomestnih lokalnih volitvah 9. februarja 2025.

Snežka Bizjak, predsednica Komisije za mandatna vprašanja, volitve in imenovanja je povedala, da je omenjena komisija poročilo temeljito pregledala in obravnavala. Predlagajo Občinskemu svetu, da ga sprejme.

Komisija za mandatna vprašanja, volitve in imenovanja je soglasno sprejela predlog /3 ZA/, da Občinski svet Občine Mokronog-Trebelno sprejme naslednji

**SKLEP:**

**Na podlagi Poročila o izidu nadomestnih volitev za nadomestnega člana Občinskega sveta v 5. volilni enoti v Občini Mokronog-Trebelno, št. 040-0001/2023-22, z dne 14.11.2024, Občinski svet potrjuje mandat novoizvoljeni članici Mojci Zaplatar, za nadomestno članico Občinskega sveta Občine Mokronog-Trebelno, v 5. volilni enoti.**

* ***Imenovanje nadomestnega člana v Komisijo za mandatna vprašanja, volitve in imenovanja;***

Po smrti ga. Ane Vene, Martinja vas pri Mokronogu 32, 8230 Mokronog, ki je bila članica Občinskega sveta, odborov in komisij Občine Mokronog-Trebelno, je potrebno imenovati novega člana v delovna telesa. Predsednica je povedala, da je komisija predlagala in izglasovala, da se za nadomestnega člana Komisije za mandatna vprašanja, volitve in imenovanja predlaga novoizvoljeno članico Občinskega sveta Mojco Zaplatar, zato jo predlagajo Občinskemu svetu v potrditev in imenovanje.

Komisija za mandatna vprašanja, volitve in imenovanja je soglasno sprejela predlog /3 ZA/, da Občinski svet Občine Mokronog-Trebelno sprejme naslednji

**SKLEP:**

**Za nadomestnega člana v Komisijo za mandatna vprašanja, volitve in imenovanja, za mandatno obdobje 2022-2026, Občinski svet Občine Mokronog-Trebelno imenuje Mojco ZAPLATAR.**

* ***Imenovanje nadomestnega člana Komisije za statut in poslovnik;***

Po smrti ga. Ane Vene, Martinja vas pri Mokronogu 32, 8230 Mokronog, ki je bila članica Občinskega sveta, odborov in komisij Občine Mokronog-Trebelno, je potrebno imenovati novega člana v delovna telesa. Predsednica je povedala, da je komisija predlagala in izglasovala, da se za nadomestnega člana Komisije za statut in poslovnik predlaga novoizvoljeno članico Občinskega sveta Mojco Zaplatar, zato jo predlagajo Občinskemu svetu v potrditev in imenovanje.

Komisija za mandatna vprašanja, volitve in imenovanja je soglasno sprejela predlog /3 ZA/, da Občinski svet Občine Mokronog-Trebelno sprejme naslednji

**SKLEP:**

**Za nadomestnega člana v Komisijo za statut in poslovnik Občinskega sveta Občine Mokronog, Občinski svet Občine Mokronog-Trebelno imenuje Mojco ZAPLATAR.**

* ***Imenovanje nadomestnega člana v Odbor za okolje, prostor in infrastrukturo;***

Tudi to imenovanju je potrebno zaradi smrti ga. Ane Vene. Predsednica je povedala, da je komisija predlagala in izglasovala, da se za nadomestnega člana v Odbor za okolje, prostor in infrastrukturo predlaga novoizvoljeno članico Občinskega sveta Mojco Zaplatar, zato jo predlagajo Občinskemu svetu v potrditev in imenovanje.

Komisija za mandatna vprašanja, volitve in imenovanja je soglasno sprejela predlog /3 ZA/, da Občinski svet Občine Mokronog-Trebelno sprejme naslednji

**SKLEP:**

**Za nadomestnega člana v Odbor za okolje, prostor in infrastrukturo, Občinski svet Občine Mokronog-Trebelno imenuje Mojco ZAPLATAR.**

* ***Sklep o določitvi višine plače župana Občine Mokronog-Trebelno;***

Predsednica komisije Snežka Bizjak je uvodoma pojasnila, da je zaradi spremembe zakonodaje potrebno spremeniti sklep o določitvi plače županu, nato pa je povabila strokovno delavko Tino Bregant, da predstavi razloge za spremembo.

Strokovna sodelavka je povedala, da je 1. 1. 2025 v veljavo stopil Zakon o skupnih temeljih sistema plač v javnem sektorju (ZSTSPJS), ki je nadomestil do sedaj veljavni Zakon o sistemu plač v javnem sektorju. Pravico do izplačila osnove plače v vrednosti novega plačnega razreda bo pridobljena postopno, na način iz 3. točke prvega odstavka 101. člena ZSTSPJS. Skladno z določili ZSTSPJS županu pripada uvrstitev osnovne plače v 48. plačni razred in pravica do izplačila višje plače postopno v prehodnem obdobju od 1. 1. 2025 do 1. 1. 2028 (prehodno obdobje), v največ šestih obrokih.

Posebne razprave ni bilo.

Komisija za mandatna vprašanja, volitve in imenovanja je soglasno /3 ZA/ sprejela naslednji

**SKLEP:**

**Sprejme se sklep o določitvi plače županu Občine Mokronog-Trebelno v predlagani obliki.**

* ***Soglasje k imenovanju direktorice CIK Trebnje;***

Kratko obrazložitev je podala strokovna sodelavka, ki je pojasnila, da je Svet javnega zavoda CIK Trebnje zaprosil za soglasje k imenovanju direktorice CIK Trebnje. V zaprosilu so pojasnili, da je bil dne 30. 10. 2024 objavljen razpis za imenovanje direktorja/ice javnega zavoda CIK Trebnje. V razpisanem roku so prispele tri vloge, komisija za izvedbo predhodnega postopka pa je ugotovila, da samo ena kandidatka izpolnjuje vse razpisne pogoje. Svet JZ CIK Trebnje je zaprosil andragoški zbor za mnenje o imenovanju kandidatke Sabine Tori Selan na delovno mesto direktorice. Andragoški zbor je na svoji seji dne 12. 12. 2024 podal pozitivno mnenje. Svet JZ CIK Trebnje je nato za mnenje k imenovanju kandidatke Sabine Tori Selan za delovno mesto direktorice zaprosil še Svet ustanoviteljic. Svet ustanoviteljic je na 24. redni seji dne 7. 1. 2025 podal pozitivno mnenje.

Člani komisije so pregledali vlogo kandidatke Sabine Tori Selan. Predsednica komisije je glede na pregledano dokumentacijo povedala, da nima pomislekov za podajo soglasja. Oba člana sta se s tem strinjala.

Komisija za mandatna vprašanja, volitve in imenovanja je soglasno sprejela predlog /3 ZA/, da Občinski svet Občine Mokronog-Trebelno sprejme naslednji

**SKLEP:**

**Občinski svet Občine Mokronog-Trebelno daje soglasje k imenovanju Sabine Tori Selan za direktorico javnega zavoda CIK Trebnje.**

* ***Soglasje k imenovanju direktorice KPG Trebnje*;**

Strokovna sodelavka je pojasnila, da je Svet javnega zavoda Knjižnica Pavla Golie Trebnje dne 18. 12. 2024 zaprosil za imenovanje Katje Bevk za direktorico JZ KPG Trebnje. Iz zaprosila je razvidno, da je bil javni razpis za imenovanje direktorja-ice KPG Trebnje objavljen 13. 11. 2024. V razpisanem roku sta prispeli dve prijavi. Člani sveta JZ KPG Trebnje so izbrali kandidatko Katjo Bevk. Ker pa iz predložene dokumentacije ni bilo razvidno, da kandidatka izpolnjuje razpisne pogoje za delovno mesto direktorja-ice, t.j. najmanj 5 let delovnih izkušenj na področju knjižničarstva, od tega najmanj 2 leti na vodstvenih delovnih mestih, je predsednica komisije pozvala Svet JZ KPG Trebnje, da predložijo ustrezno dokumentacijo o izpolnjevanju pogojev kandidatke. Dopolnitev je bila poslana dne 9. 1. 2025. Svet ustanoviteljic je dne 5. 2. 2025 k imenovanju kandidatke Katje Bevk za delovno mesto direktor JZ KPG Trebnje podal negativno mnenje.

Člani komisijo so pregledali vlogo kandidatke Katje Bevk. V razpravi je predsednica komisije izpostavila, da kandidatkina vizija razvoja JZ ne ustreza pričakovanjem ustanoviteljice, saj ne vsebuje konkretnih strategij za pridobivanje in učinkovito upravljanje finančnih virov. Program vodenja se ji zdi presplošen, ni specifično prilagojen JZ KPG Trebnje. Z navedenim sta se strinjala oba člana.

Člani so se v razpravi dotaknili še izpolnjevanja pogoja dve leti delovnih izkušenj na vodstvenih delovnih mestih. Sporno se jim je zdelo, da je kandidatka imela sklenjen dogovor o povečanem obsegu dela za vodenje enot. Strokovna sodelavka jim je obrazložilo, da se pri povečanem obsegu dela izplača dodatek za povečan obseg dela, ki je po svoji naravi drugačen od položajnega dodatka. Prebrala jim je tudi dikcijo iz zakona, ki opredeljuje vodstveno delovno mesto. Člani so se strinjali, da je kandidatka v obdobju, ko je imela sklenjen dogovor o povečanem obsegu dela zagotovo pridobila izkušnje na vodstvenih delovnih mestih, izrazili pa so pomislek, ali to šteje tudi kot vodstveno delovno mesto.

Komisija za mandatna vprašanja, volitve in imenovanja je soglasno sprejela predlog /3 ZA/, da Občinski svet Občine Mokronog-Trebelno sprejme naslednji

**SKLEP:**

**Občinski svet Občine Mokronog-Trebelno ne daje soglasja k imenovanju kandidatke Katje Bevk za direktorico javnega zavoda Knjižnice Pavla Golie Trebnje.**

**K 3. točki:**

**Razno;**

Župan je izpostavil problematiko v javnem zavodu Zdravstveni dom Trebnje, predvsem glede investicij in porabe dobička. Poudaril je, da se javne zavode ne ustvarja zaradi ustvarjanja dobička, temveč za izvajanje javnih nalog ter da se mora dobiček uporabiti za razvoj dejavnosti zavoda, kjer imajo ključno vlogo ustanoviteljice. Člane komisije je seznanil, da je svet ustanoviteljic predlagal razrešitev direktorice ZD Trebnje.

Seja je bila zaključena ob 16.55 uri.

Zapisala:

Tina Bregant in Mateja Vrabec

|  |  |
| --- | --- |
|  | **Snežka Bizjak**  **predsednica**  **Komisije za mandatna vprašanja,**  **volitve in imenovanja** |